40 гр. краве масло 50 гр. пудра захар /аз използвах мерителна каничка за отмерване на количествата/
Когато шоколадът се разтопи, прибавих бадемовия аперитив, но почти веднага добавих и маслото, защото вече имах опит с пресичането на шоколада. Какво означава това? Дори и да Ви се е разтопил много добре шоколада и да не Ви е завирала водата, в момента в който добавите ликьора, шоколадът се втвърдява и почти е невъможно вече да се бърка. Когато за първи път правих бонбоните си помислих, че някъде съм сбъркала, но при следващите опити - всичко се повтаряше. При добавянето на маслото, шоколадовата смес отново се втечнява. Грамажът на самото масло аз определям по разграфяването на опаковката му. Разграфяването е на по 50 грама. Аз отрязвам с ножа малко по-малко от 50 грама. Определям 40 грама, така да се каже - на око.
Готовите италиански трюфели слагам в хартийки за бонбони и подреждам в метална кутия за сервиране. Оставям бонбоните в хладилника да се стегнат. От 5 до 10 минути, преди сервирането им, изваждам от хладилника - за да се поотпуснат.
Страхотна шоколадова наслада с аромат и вкус на бадеми! Заслужава си да опитате!